open-index/open-wikipedia-markdown huggingface dataset:
Michael Saakašvili

** Michael Nicolai f. Saakašvili**, Georgice მიხეილ ნიკოლოზის ძე სააკაშვილი, Ucrainice Михеіл Ніколозович Саакашвілі (Tiphli in urbe natus die 21 Decembris 1967), alumnus Universitatis Kioviensis in Ucraina atque scholae iurisprudentiae Universitatis Columbiae Novi Eboraci in urbe, est politicus Georgiae et Ucrainae. Ab anno 2004 ad 2007 rursusque ab 2008 ad diem 17 Novembris 2013 Georgiae praeses fuit. Die 30 Maii 2015 iussu praesidis Ucrainensis Petri Porošenko Michael Saakašvili, civitate Ucrainica recepta, gubernator regionis Odessensis statim creatus est. Quod munus mense Novembri 2016 recusavit. Mense Octobri 2021, Michael Saakašvili .

## Notae 
## Bibliographia 
* "Назначение Саакашвили вызвало в Одессе неоднозначную реакцию" in *ZN,UA* (31 Maii 2015)
* Natalia Antelava, "Putin’s nemesis: Can Mikheil Saakashvili survive long enough to make a difference?" in *The Guardian* (27 Octobris 2015)
* Shaun Walker, "Mikheil Saakashvili quits as governor of Ukraine's Odessa region" in *The Guardian* (7 Novembris 2016)
* Shaun Walker, "Ex-Georgian president freed after dramatic standoff in Kiev" in *The Guardian* (5 Decembris 2017)

## Nexus externi 
* Michaelis Saakašvili pagina interretialis 

Categoria:Alumni Universitatis Columbiae
Categoria:Alumni Universitatis Kioviensis
Categoria:Duces civitatum
Categoria:Politici Ucrainae
Categoria:Politici Georgiae
Ioannes Merabišvili

**Ioannes Merabišvili** (Georgice ივანე მერაბიშვილი, natus in urbe Ude die 15 Aprilis 1968) est politicus Georgiae.

Alumnus est universitatis technicae Georgianae. Minister a securitate civili a die 7 Iunii 2004, minister a rebus internis a die 18 Decembris 2004 ad 4 Iulii 2012, deinde brevius primus minister usque ad 25 Octobris eiusdem anni meruit.

## Bibliographia 
* Margarita Antidze, "Georgian president names new PM as elections loom" in *Chicago Tribune* (30 Iunii 2012)

## Nexus externi 
Categoria:Politici Georgiae
Categoria:Alumni Universitatis Technicae Georgianae
Categoria:Gubernatores civitatum
Orectolobus maculatus

***Orectolobus maculatus*** (Anglice: *spotted wobbegong*) est piscis familiae Orectolobidarum et ordinis Orectolobiformium, in Oceano Indico orientali ab Australia Occidentali ad Terram Reginae meridianam, inter latitudines 20° A ad 40° A endemicus. Crescit ad 3 m in longitudinem.

* Index selachimorphorum

## Nota 
## Bibliographia 
* 

Categoria:Orectolobidae
Categoria:Pisces ovovivipari
Categoria:Taxa Bonnaterre
Categoria:Taxa 1788
Ioannes de Vienne de Hautefeuille

** Ioannes de Vienne de Hautefeuille** (Duaci natus die 2 Aprilis 1877; mortuus die 21 Septembris 1957), episcopus catholicus, fuit missionarius qui ad Sericam ivit, gentes convertendi causa.

## Vita 
Ordo C.M. 02.07.1899, ordinatus 09.06.1900. Electus Epp. Tit. Abrittum et Coadjutor Ce-Li Meridio-Occidentale 10.08.1915, consecratus 21.11.1915, consecrator Mons Jarlin ad locum Tchengtingfou, electus Vic. Ap. Ce-Li Meridio-Occidentale 04.02.1917, electus Coadjutor Ce-Li Settentrionale 02.04.1919, additus electus Admin. Ap. Ce-Li Marittimo 22.07.1920, electus Vic. Ap. Ce-Li Marittimo 12.06.1923, electus Epp. Tientsin 11.04.1946, emeritus 14.06.1951, electus Epp. Tit. Abora 14.06.1951, mortuus 21.09.1957

## Nexus externi 
* 

Categoria:Nati 1877
Categoria:Mortui 1957
Categoria:Episcopi Ecclesiae Catholicae
Categoria:Missionarii
Categoria:Incolae Franciae
Categoria:Incolae Sericae
Vettius Aquilinus

**Vettius Aquilinus** (natus atque mortuus ignoto anno) senator Romanus saeculi tertii exeuntis fuit.

## Cursus honorum
Vettius Aquilinus anno 286 consul ordinarius fuit.

## Familia
Gaius Vettius Aquilinus Iuvencus poeta Christianus fortasse eius filius vel nepos fuit.

## Notae 
Categoria:Nati saeculo 3
Categoria:Senatores
Categoria:Mortui saeculo 3 aut 4
Atramentum

e atramentariae.]]
**Ātrāmentum**  (ex verbo *ater*) est liquidum vel gluten valde coloratum, plerumque atrum, pigmentum habens, per quod adumbrationes vel textus parantur.

Temporibus antiquis atramenta adhiberi solebant 
* a scribis, ut calamo litteras faciant (atramentum librarium)
* a pictoribus et scribis (e.g. atramentum Indicum)
* a fabris ad linendos parietes (atramentum tectorium)
* a sutoribus et tinctoribus ad pelles vel texta tingenda (atramentum tinctorium)
* a sepiis, ut nocentia fugiant; qua de re legimus apud Ciceronem et Ovidium

## Notae 
*Calamus sphaeralis, qui atramento utitur
*Impressio
*Qalam

## Bibliographia
*Sine nomine. 2000. Bach Scores Turning to Dust in German Library. *American Libraries* Martius, 24–25.
*Barrow, W. J. 1972. *Manuscripts and Documents: Their Deterioration and Restoration.* Charlottesville: University of Virginia Press. ISBN 0813904080.
*Reißland, Birgitm, et Suzan de Groot. 1999. Ink Corrosion: Comparison of the Currently Used Aqueous Treatments for Paper Objects. Preprint ex 9th International Congress of IADA, 15–21 Augusti, 121–29.
*Rouchon-Quillet, V., J. Bernard, A. Wattiaux, L. Fournes, et al. 2004. The Impact of Gallic Acid on Iron Gall Ink Corrosion. *Applied Physics A* 79 (2): 389–392. .

Categoria:Impressio
Categoria:Instrumenta scribendi
Categoria:Colores
Impressio

[thumb|Paginae ex [liber|libro *Doctrina Selecta Sapientium Buddhistorum et Seon Magistrorum* (Jikji), primo libro typos metallicos mobilesque habenti noto, anno 1377. Bibliothèque Nationale de France, Lutetiae.]]
**Impressio** est ratio ad vocabula et imagines describendas, usitate typis atramentoque in charta per prelum typographicum. 

### Impressio stipibus ligni
 est modus textús, imaginum, vel exemplaria impressa, qui late per Asia Orientali adhibitus est. Antiquitus in Sina ortus est ut modus imprimendi in textilibus, et tunc in chartis. Modi imprimendi in textilibus, prima exempla exstantia ex Sina facta sunt ante 220 a.C.n., et ex Aegypto Romana ad saeculum quartum.

### In Asia Orientali
Prima fragmenta stipibus ligni impressa in Sina facta sunt, et in serica floribus coloribus tribus ex Domu Han (ante 220 a.C.n.) impressa consistunt; prima exemplum impressionis stipibus ligni in charta medio saeculo septimo in Sina apparuit. Multae res impressae Derge Parkhang in Tibeto insigniter conservantur.

*Editio
*
*
*Libertas imprimendi
*Lithographia
*Mendum typographicum
*Xylographia

## Bibliographia
[thumb|Pagina prima *[Sutra Adamantis* ex Domu Tang, Sina, anno 868 (Museum Britannicum).]]
*Gaskell, Philip. 1995. *A New Introduction to Bibliography.* Winchester et Newcastle: St Paul's Bibliographies et Oak Knoll Press. 
*Gi, Baek Sauk. 1987. *Woong-Jin-Wee-In-Jun-Gi #11 Jang Young Sil. Woongjin Publishing Co. 
*Eisenstein, Elizabeth L. 1980. *The Printing Press as an Agent of Change.* Cantabrigiae: Cambridge University Press. ISBN 0521299551.
*McLuhan, Marshall. 1962. *The Gutenberg Galaxy: The Making of Typographic Man.* University of Toronto Press. ISBN 0710018185.
*Nesbitt, Alexander. 1957. *The History and Technique of Lettering.* Dover Books.
* Saunders, Gill, et Rosie Miles. 2006. *Prints Now: Directions and Definitions.* Victoria and Albert Museum. ISBN 1851774807.
*Steinberg, S. H. 1996. *Five Hundred Years of Printing.* Londini et Newcastle: The British Library and Oak Knoll Press. 
*Tam, Pui-Wing. 2006. "The New Paper Trail." *The Wall Street Journal Online.* 13 Februarii, R8.

;Enchiridia opificum impressionis
*Moxon, Joseph. (1684) 1962. *Mechanick Exercises on the Whole Art of Printing.* Ed. Herbert Davies & Harry Carter. Novi Eboraci: Dover Publications.
*Stower, Caleb. (1808) 1965. *The Printer's Grammar.'' Londini: Gregg Press.

## Nexus externi
Categoria:Eruditio textualis
Categoria:Impressio
Categoria:Litterae
Medicamentum pharmaceuticum

[thumb|[Apothecarius medicamenta facit: imago a Gualtero Ryff facta anno 1544.]]
thumb|Medicamenta hodierna.
**Medicamentum pharmaceuticum,** etiam appellatum **medicamentum, medicina, medicamen,** et **remedium,** est quaelibet substantia chemica ad usum in diagnosi medica, curatione, therapia, et prohibitione morborum cogitata.

## Classificatio 
Medicamenta multis modis describi possunt.

* Ordo mundi sanitarius omnia substantia cum effectu in organismo in Systemate classificationis Anatomico Therapeutico Chemicoque Codex ATC rettulit. In altissimo gradu variae regiones anatomicae reperiuntur. In proximis gradibus aspectus therapeutici et pharmacologici spectantur. 

*Antipsychoticum
*Effectus adversus
*Herbalismus
*Index medicamentorum
*Medicamentariam
*Medicina
*Molecula parva
*Nocebo
*Pharmacologia
*Pharmacopolium
*Pharmakeia
*Placebo
*Praescriptio medica
*Salus aegrorum
*Societatem pharmaceuticam
*Technologiam ciborum
*Vaccinum

## Notae 

## Nexus externi 
* WHO Model List of Essential Medicines
* New Medicines Database | PHRMA
* The Centre for Process Innovation

!
Categoria:Pharmacologia
Lilia Elbe

[thumb|Lilia Elbe a [Gerda Wegener uxore sua picta.]]
**Lilia Elbe** (Danice **Lili Ilse Elvenes** vulgo *Lili Elbe* seu *Lily Elbe* natus **Einar Mogens Wegener** die 28 Decembris 1882; mortua die 13 Septembris 1931) est pictrix Danica quae prima in mundo ad permutationem sexus se secari passa est.

## Curriculum vitae 
Einar Mogens Wegener Gerdam Gottlieb, quae etiam pictrix erat, Hafniae in bellarum artium academia (Danice *Kunstakademiet*) cognovit, et eam anno 1904 in matrimonium duxit, tunc Einar 22 annos et Gerda 19 annos natae erant. 

Einar Mogens Wegener Lilia Elbe facta est, cum Gerda eam invitavit ut femineis se indueret vestimentis, ut suam imaginem commutaret. Tunc Elbe ad vestimenta feminea propensa fuit et sicut femina cum Gerda Lutetiae vixit. Eae quasi exsules vixerunt.

Voluntas eius erat ut mater esset; contristabatur quod vera mulier esse non poterat. Etiam Elbe intersexualis credebatur quia facies et corpus eius valde feminea erant, sed id dubium est.

## Chirurgia 
Primum Elbe ad Magnum Hirschfeld in Berolinum anno 1930 ivit ut sub custodia eius castrationem consequeretur.

Secundam sectionem Curtius Warnekros in valetudinario gynaecologico Dresdae fecit: penem emovit et ovarium, quod a muliere 26 annos nata donatum erat, ei transposuit. Huius sectionis gratia ea uterum habere potuit, denique "mulier" facta est, quamquam paulo post propter systematis immunitarii reactionem, hoc ovarium a chirurgo emovendum fuit.

## Status legis et mors 
Christianus X, rex Daniae, matrimonium inter Elbe et Gerdam prompte post sectionem abrogavit.

Gerda Elbe auxilium dedit et Lilia Elbe secundum legem mutationem sexus sui et identitatis generis et novum syngraphum accepit, suum nomen novum "Lili Ilse Elbenese" ut femina ferens.

Anno 1931 tertio mense post uteri translationem tamen Lilia Elbe, adhuc hodie Dresdae sepulta, propter systematis immunitarii reactionem mortua est.

Anno 2015 pellicula "*The Danish Girl* (Puella Danica)" de vita eius a Tom Hooper decreta est secundum biographiam anno 2000 scriptam. Anno 2016, novum sepulcretum constitutum est.

Etiam Tobias Picker operam de Lilia Elbe creabit anno 2023.

* Permutatio sexus
* Transsexualitas

## Notae 
## Nexus exterus 
*Lilia Elbe - biographia (Theodisce)

Categoria:Dania
Categoria:Homosexualitas
Categoria:Transsexualitas
Buda vetus

thumb|Municipium **Budae veteris**

**Buda vetus**, Hungarice *Óbuda*, est Budapestini regio urbana (sive circulus) tertia. Huic regioni circiter 123&thinsp;889 incolarum (anno 2013) sunt. Usque ad diem 1 Ianuarii 1873, cum Buda et Pestinum cum Budae veteri coniuncta et nova urbs nomine Budapestinum formata est, Buda vetus urbs sui iuris fuit.

## Historia 
Vestigia habitationum Obudae iam aetate Ferrea homines vixisse demonstrant. Romani ibi urbem Aquincum condiderunt, quae caput provinciae Pannoniae facta iam tum propter thermas et aquas salubres nota erat. Hungari terram occupantes circa annum 900 hic sedes collocaverunt, quae Bela IV, rex Hungariae, anno 1241 (vel 1242) in caput regni evexit.

## Notae 
## Nexus externi 
*De vetere Buda in *Budapest Tourist Guide* 

Categoria:Budapestinum
Categoria:Regiones urbium
Urbs Vetus (Salisburgum)

thumb|Forma Salisburgi situm urbis veteris monstrans
**Urbs vetus** (Theodisce *Altstadt*) est vetustissima urbis Salisburgi regio. Duo milia incolarum ibi habitant. Pertinet ad patrimonium orbis terrarum secundum Organisationem Educativam, Scientificam, et Culturalem Consocietatis Nationum.

## Notae 
 et crepitudo Rodolphi.]]

## Nexus externi 
* *Welterbe Altstadt Salzburg* apud situm urbis interretialem
* "Historic Centre of the City of Salzburg" apud UNESCO

Categoria:Regiones urbium
Categoria:Salisburgum
Cannensis pugna (1018)

Secunda **Cannensis pugna** facta est Octobri mense anni 1018 ad ripas Aufidi fluminis inter Imperium Byzantinum et rerum novarum cupidos Italicos Meridionales, conantes Byzantinos fugare ex Italia meridionali. 

Seditio adiuta est a Langobardis ducibus Italiae Meridionalis papaque Benedicto VIII. Rerum novarum cupidi plures copias normannorum militum mercede conduxerunt, partem maiorem copiarum suarum efficientes. Copiae byzantinae numero militum praestantes superaverunt rerum novarum cupidos et ita potuerunt firmare imperium byzantinum per longum tempus. Sed amissionibus acceptis a Byzantinis normanni mercede conducti manebant in hac regione, ceteras advenas apportaverunt et imperium sui generis condiderunt, per sequentia decennia omnes adversarios (Byzantinos, Langobardos duces, Arabos) in Italia Meridionali loco suo moventes.

## Bibliographia
*Ioannes Iulius Norwich. *The Normans in the South 1016-1130*.

Categoria:Proelia
Categoria:1018
Categoria:Germani
Categoria:Historia Italiae
Categoria:Historia Apuliae

Categoria:Provincia Barolensis-Andriensis-Tranensis
Christopherus Ahlhaus

thumb|Christopherus Ahlhaus cum Simona uxore
**Christopherus Ahlhaus** (natus 28 Augusti 1969 Heidelbergae) vir publicus Germaniae et sodalis CDU est.

## Iuventus et munus 
Post scholam finitam Ahlhaus annis 1988 - 1990 tirocinium argentarii fecit. Ab anno 1990 Heidelbergae, Berolini atque Monachii iurisprudentiae studebat. Anno 1999 iurisconsultus admissus est.

## Familia 
Ahlhaus anno 2006 uxorem duxit.

## Cursus honorum 
Ahlhaus ab anno 1985 sodalis CDU est. Anno 2001 secretarius factionis suae Hamburgi electus est. Ab anno 2004 et legatus Civitatis Hamburgi (Theod.: *Bürgerschaft*) fuit. Anno 2006 hos magistratus reliquit, ut consiliarius statalis in magistratu Hamburgi Internarum Rerum fieret. 7 Maii 2008 proposito Ole de Beust Magistro civium superiorr ipse senator internarum rerum factus est. CDU ab hoc anno cum GAL, factione oecologica Hamburgi foedere coniuncta regnavit. Cum Ole de Beust 10 Iulii 2010 se magistratum mox relicturum pronuntiavisset, a factione sua successor nominatus et a GAL porbatus est. 25 Augusti 2010 a legatis parlamenti Hamburgi electus est. Sed iam 28 Novembris factio GAL annuntiavit, se foedus regendi cum CDU finiturum esse. Suffragium novum in diem 20 Februarii 2011 constitutum est et Ahlhaus candidatus magistri civium a factione sua 7 Decembris nominatus magnam partem suffragiorum perdidit. Eius successor Olaus Scholz die 7 Martii electus est, qui cum factione sua SPD maximam partem votorum accepit.

## Nexus externi 
* Curriculum vitae in pagina magistratus Hamburgi Internarum Rerum

Categoria:Nati 1969
Categoria:Alumni Universitatis Heidelbergensis
Categoria:Alumni universitatum et scholarum Berolinensium
Categoria:Alumni Universitatis Monacensis
Categoria:Magistri civium superiores Hamburgi
Categoria:Homines vivi
Graphitum

[thumb|Antiquum graphitum [Pompeii|Pompeiis virum publicum depingens.]]
**Graphitum** est imago verbumve in murum aut aliam superficiem scalptum vel pictum, praesertim in locis publicis. Graphita a perantiquis aetatibus exstant; sunt exempla ex Aegypto antiqua, Graecia antiqua, Imperioque Romano tracta. Pigmentum in aerosolo, necnon commune pigmentum et peniculi, adhiberi possunt ad graphita facienda.

## Fontes

## Nexus externi
* FatCat, situm de graphito et artificibus viariis 

Categoria:Genera artis
Categoria:Graphitum
Categoria:Pictura
Peniculus

[thumb|Peniculi [coloribus variis.]]
**Peniculus,** sive **peniculus scriptorius,** est styli genus, quod fontem atramenti proprium habet, et cuius cuspis plerumque fibrae est porosae confertaeque.

## Notae

Categoria:Instrumenta scribendi
Cursus autocinetorum

[thumb|300px|Initium cursus [Formula Una|Formulae Unius (Anglice: *Formula One*) anno 2008.]]

**Cursus autocinetorum,** etiam appellatus **cursus autoraedarum, certamen autocinetorum, cursus motorum, certatio autocinetorum,** et cetera, est ludus motoricus qui curriculum autocinetorum implicat. Cursus autocinetorum est unus ex observatissimis orbis terrarum ludis televisione spectatis.

## Usus vexillorum
In multis cursuum autocinetorum generibus, praecipue in cursibus inclusis, vexilla agitantur ad monstrandum cursus statum et ad communicandum iussa ad competitores. Singulae series varias regulas habent, et vexilla se post primos annos evolverunt (exempli gratia, ruber olim initium cursus faciebat), sed haec vexilla hodie late accipiuntur.

* Autocross
* Autograss
* Certamen viarium
* Curriculum
* Formula 1
* Impetus temporis
* Properatio
* Rallycross
* Slalom

## Notae
## Bibliographia
*Paolozzi, Rémi. 2003. The cradle of motorsport. Forix, Autosport, 8W.

## Nexus externi
[thumb|Exercitatio pro [Daytona 500.]]
* American Le Mans Series (ALMS), www.americanlemans.com
* Confederation of Australian Motorsport (CAMS), www.cams.com.au
* Indy Racing League (IRL), www.indycar.com
* Fédération Internationale de l'Automobile (FIA), www.fia.com
* Formula One (F1), www.formula1.com
* Grand American Road Racing Association, www.grandamerican.com
* International Hot Rod Association (IHRA), www.ihra.com
* International Motor Sports Association (IMSA), www.imsaracing.net
* Motor Sports Association (MSA UK), www.msauk.org
* National Auto Sport Association, www.nasaproracing.com
* National Association for Stock Car Auto Racing (NASCAR), www.nascar.com
* SCORE International Off-Road Racing, www.score-international.com
* Sports Car Club of America (SCCA), www.scca.org
* United States Auto Club (USAC), www.usaracing.com
* World Rally Championship (WRC), www.wrc.com

*
Systema endocrineum

[thumb|300px|Maiores glandulae endocrineae ([mas laeva, femineus dextra): **1,** glandula pinealis; **2,** glandula pituitaria; **3,** glandula thyreoidea; **5,** glandula adrenalis; **6,** pancreas; **7,** ovarium; **8,** testis. *Nota: thymus (numerus 4) non est glandula endocrinea.*]]

**Systema endocrineum** est in physiologia systema glandularum, quarum quisque genus hormontis in sanguinem distillat ad ordinandum corpus. Systema endocrineum ergo est systema signorum, sicut systema nervosum. Hormonta multa organismi officia ordinant, officis carnis (Anglice: *tissue*), animi (Anglice: *mood*), auctus evolutionisque, et metabolismo inclusis. Disciplina quae confusiones glandularum endocrinearum tractat est endocrinologia, ramus medicinae interioris.

Systema endocrineum consistit in serie glandularum sine ductu quae chemicas appellatas hormonta generant. Nonnulla glandula quae inter se signum ordine dant usitate appellatur *axes* ; exempli gratia, axis hypothalamica-pituitaria-adrenalis. Typicae glandulae endocrines sunt glandula pituitaria, thyreoidea, et adrenalis. Proprietates glandularum endocrinum plerumque sunt natura sine ductu, vascularitas, et saepissime praesentia vacuolarum intracellularium vel granularum quae hormonta conservant. Contra eas glandulas, glandulae exocrineae, sicut glandulae salivariae sudorisque, et glandulae intra tractum gastrentericum, multo minus vasculares habere solent, et ductibus vel luminibus cavis praeditis sunt.

## Morbi 
Morbi systematis endocrinei sunt communes, et status sicut diabetes mellitum, morbum thyreoideum, et obesitatem comprehendunt.

* Anatomia humana
* Contentio enervans (biologia)
* Disruptor endocrineus
* Endocrinologia
* Hormon liberans
* Morbus endocrineus
* Neuroendocrinologia

## Notae 
Categoria:Systema endocrineum
Systema integumentarium

[thumb|[Cutis elephantis est durum integumentum.]]
**Systema integumentarium** sive **integumentum** est systema organorum quod corpus a damnis externis protegit et constat in epidermide dermateqve (et hypodermate) et eius accessionibus, velut pilis, pennis, squamis, pinnis, et unguibus. Integumentum variis muneribus fungitur: evaporationem vitat, aquam prohibet aut substantiarum meatui favet, textus internos a periculis externis protegit, calorem internum moderat, dolorem ceterosque sensus affert, solis radiationem in vitaminum D convertit.

Integumentum est maximum corporis systema organorum. In *Homine sapienti* haec systema constat ex circa 16 centesimis ponderis corporis, et circa 1.5–2m2 superficiei tegit. Invertebrata minora quae loca umida habitant per integumentum externum respirant; modus iste gasium pemutandorum, quo gasia diffunduntur tantum introrsum extrorsumque liquore interstitiali, *permutatio integumentaria* vocatur.

## Integumentum invertebratorum 
Nonnullorum invertebratorum integumentum uno cellularum stratu constat. Alia, velut Arthropoda, epidermidem habent, in exodermidem et endodermidem divisam, super quam cuticula (e proteinis facta) invenitur, quae exoskeleton format. Sub dermate
hypodermatis fibrae repperiuntur.

## Integumentum Vertebratorum 
Vertebratorum integumentum *cutis* vocatur, quae ex epidermide (superius) et dermate (inferius) constat. Epidermis, cutis extrema pars, ceratino dura est. Derma autem intima pars, fibris et vasis sanguineis nervisque farta, sub quem stratum textus adiposus est.

## Morbi et vulnera 
Morbi et vulnera in cute humana sunt:
* Acne vulgaris
* Albinismus
* Cancer cutis
* Cutis adusta
* Eruptio 
* Herpes
* Inflammatio
* Pustula
* Pes athletae

## Notae 
Categoria:Organa
Systema respiratorium

[thumb|[Piscis per branchias respirat]]
**Systema respiratorium,** vel **systema respirationis,** vel **apparatus respiratorius** est congeries organorum quae ad respiratum pertinent, saepissime apparatus quo corpus cuiuslibet animalis gasa inter suam sanguinem et atmosphaeram permutat. In hominibus et aliis mammalibus, anatomicae systematis respiratorii proprietates vias aereas, pulmones, et musculos respiratorios comprehendunt. Moleculae oxygenii et carbonii dioxidi patienter commutantur, a diffusione inter exterius circumiectum gaseosum et sanguinem. Haec commutatio in alveolare pulmonum regione fit.

Alia animalia, sicut insecta, systemata respiratoria simplicissimis proprietatibus anatomicis habent, et in amphibiis etiam cutis graves partes in commutatione gasium agit. Plantis quoque sunt systemata respiratoria, sed directionalitas commutationis gasium conversa sit directionalitati commutationis gasium animalium. Systema respiratorium in plantis etiam proprietates anatomicas sicut foramina in imis foliis, appellata stomata comprehendit. (Vide etiam tractus respiratorius.)

## Respiratio 
Respiratio est permutatio per propagationem oxygenii ac dioxidi carbonis inter animantem et aerem aut aquam (pisces). Dimetens permutationem oxygenii intra cellulas (phosphorylationem oxidativam) actiones thoracis quidem musculares inspirationis (inhalationis) et exspirationis (exhalationis) *respiratio externa* dicuntur. 
### Respiratio externa 
Pro respiratione externa actiones inhalationis et exhalationes per musculos respiratorios: 
* diaphragmatem vel 
* musculos intercostales atque, rarius, 
* musculos respiratorios auxiliares (imprimis musculos scaleni) 
continuo pernecesse sunt. Gubernatio respirationis externae fit per motoneura et inspiratoria et exspiratoria (reticulum respiratorium), quae, in partibus trunci encephali locata, generant rhythmum respiratorium musculorum, qui volumen thoracis cum pulmonis perpetuo primum augent deinde minuunt.

* Asthma
* Cancer pulmonis
* Meditatio
* Oxygenium
* Pneumonologia
* Pneumonia
* Respiratio
* Spirometer
* Thorax
* Phthisis

## Notae 
## Nexus externi 
* A high school level description of the respiratory system
* Introduction to Respiratory System
* Science aid: Respiratory System
* The Respiratory System

!
Coronel Fabriciano

thumb|Coronel Fabriciano.
**Coronel Fabriciano** est urbs Brasiliana, in provincia Fodinarum Generalium sita, cui sunt 105&nbsp;137 habitantium. Altitudo media est circa 250 metrorum.

## Nexus externi 
* De praefectura 

Categoria:Loci habitati Minarum Generalium
Datatio

**Datatio** (-onis f.) ad litteram valet "annum et diem ad litteras adscribere". Haec notio initio in litteris mediaevalibus invenitur, postea usu scientifico ad varias vias aetatis rerum antiquarum reperiendi transfertur.

## Res datandae 
* Litterae historicae, libri manu scripti etc.
* Artefacta (picturae, statuae etc.)
* Inventum archaeologicum
* Inventum palaeologicum
* Inventum geologicum

## Viae datationis 
Modus ad inventa archaeologica datanda, quae organicae originis sunt, est computatio radiocarbonica, quae e relativa carbonii isotoporum copia permittit reperti annos absolutos determinare (aetas ante praesentem annum, annis expressa).

## Datatio absoluta 
* Carbonium 14
* Dendrochronologia

## Datatio relativa 
* Stratigraphia (archaeologia)
* Terminus post quem

* Archaeologia
* Palaeontologia
* Data

## Nota 

Categoria:Methodologia Archaeologica
Helimutus Berve

**Helimutus Berve**, vulgo *Helmut Berve* (natus Vratislaviae die 22 Ianuarii 1896; mortuus die 6 Aprilis 1979 in Hechendorf am Pilsensee) fuit philologus et auctor operis perutilis de imperio Alexander Magnus. Fuit et sodalis Factionis Nazistae Germanicae.

## Opera selecta 
* *Das Alexanderreich auf prosopographischer Grundlage.* 2 voll. Monaci: Beck, 1926
* *Griechische Geschichte*. 2 voll. 1931-1933 (2a ed., 1951-1952)
* *Kaiser Augustus*. 1934
* *Sparta*. Lipsiae: Bibliographisches Institut, 1937 (*Meyers kleine Handbücher*, vol. 7)
* *Miltiades*. 1937
* *Thukydides*. Francofurti a.M.: Diesterweg, 1938 (*Auf dem Wege zum nationalpolitischen Gymnasium*, 5)
* *Imperium Romanum*. Lipsiae: Koehler & Amelang, 1943 (*Schriftenreihe der Deutsch-Italienischen Gesellschaft Leipzig*, 1)
* *Gestaltende Kräfte der Antike*. 1949
* *Die Tyrannis bei den Griechen*. 1967

## Nexus externi 
* 
* 

## Bibliographia 
* "Helmut Berve (1896–1979)" in Karl Christ, *Neue Profile der Alten Geschichte* (Darmstadt: Wissenschaftliches Buchgesellschaft, 1990. ISBN 3-534-10289-4) pp. 125–187
* Linda-Marie Günther, "Helmut Berve. Professor in München 6.3.1943–12.12.1945" in Jakob Seibert, ed., *100 Jahre Alte Geschichte an der Ludwig-Maximilians-Universität München (1901–2001)* (Berolini: Duncker und Humblot, 2002. ISBN 3-428-10875-2) pp. 69–105
* Stefan Rebenich, "Alte Geschichte in Demokratie und Diktatur. Der Fall Helmut Berve" in *Chiron* vol. 31 (2001) pp. 457–496

Categoria:Philologi Germaniae
Categoria:Professores Universitatis Erlangensis
Categoria:Professores Universitatis Monacensis
Categoria:Professores Universitatis Lipsiensis
Categoria:Nati 1896
Categoria:Mortui 1979
Das Alexanderreich auf prosopographischer Grundlage

***Das Alexanderreich auf prosopographischer Grundlage*** est opus encyclopaedicum de imperio Alexandri Magni a philologo Germanico Helimuto Berve Monaci anno 1926 apud C. H. Beck editum.

## Continentur 
;Vol. 1. *Darstellung* "Descriptio"
* *Der königlicher Hof* "Aula regia" (1. Die königliche Familie; 2. Die Lebensführung des Königs; 3. Die Hoforganisation; 4. Die Hofgesellschaft; 5. Kultus und Religion)
* *Das Heer* "Exercitus" (1. Der Heeresbestand; 2. Der Heeresorganismus)
* *Die Verwaltung des Reiches* "Administratio imperii" (1. Die Territorien des Reiches; 2. Die Städtegründungen; 3. Das Finanzwesen; 4. Die Außenpolitik; 5. Die großen Kulturelemente des Alexanderreiches)
;Vol. 2. *Prosopographie* "Prosopographia"
* Sectio i: *Personen, welche mit Alexander nachweislich in Berührung gekommen sind* "Qui Alexandro interfuisse censentur" (1-834)
* Sectio ii: *Personen, welche nachweislich mit Unrecht in eine persönliche Beziehung zu Alexander gesetzt worden sind* "Qui Alexandro interfuisse falso censentur" (1-82)
* Appendix A: *Stammbäume* "Arbores genealogicae"
* Appendix B: *Die Väter der unter Alexander genannten Makedonen* "Patres Macedonum Alexandri sectatorum"; *Heimat der unter Alexander genannten Makedonen* "Patriae Macedonum Alexandri sectatorum"; *Heimat der am Feldzug teilnehmenden Griechen* "Patriae Graecorum expeditionis participum"

## Editio 
* Helmut Berve, *Das Alexanderreich auf prosopographischer Grundlage.* 2 voll. Monaci: C. H. Beck'sche Verlagsbuchhandlung, 1926

*  (formula pro citationibus huius operis)

## Nexus externi 
* Exemplar mutuabile apud *Internet Archive*

Categoria:Litterae Theodiscae
Categoria:Germaniae scripta
Categoria:Libri de Alexandro Magno
Categoria:Libri historici
Categoria:Scripta 1926
Quintus Caecilius Metellus Balearicus

**Quintus Caecilius Metellus Balearicus** (natus circa annum 170 a.C.n., mortuus post annum 120 a.C.n.) vir publicus Romanus erat.

## Gens 
Pater ei fuit Quintus Caecilius Metellus Macedonicus, consul anni 143 a.C.n.. Habuit tres fratres:

* Lucius Caecilius Metellus Diadematus, consul 117 a.C.n.
* Marcus Caecilius Metellus, consul 115 a.C.n.
* Gaius Caecilius Metellus Caprarius, consul 113 a.C.n.

atque duas sorores Caecilias Metellas.

Filius Balearici Quintus Caecilius Metellus Nepos anno 98 a.C.n. consulatum gessit. Filia Caecilia Metella Appio Claudio Pulchre consuli anni 79 a.C.n. nupsit atque mater famosi tribuni plebis Publii Clodii Pulchri facta est.

## Cursus honorum 
Anno 130 aedilis ad frumentum emendum in Thessaliam missus est. Anno 126 aut antea praetor fuit. Consul anno 123 a.C.n. una cum Tito Quinctio Flaminino electus est. Vicit civitates Insularum Balearicarum (123-121 a.C.n.), qui piratarum victum quaerere solebant. Quae victoria ei cognomen Balearici meruit. Palmaria colonia Romana atque Iberica deducta est (in totum tria milia colonorum Romanorum e vicina Hispania in insulas translati sunt). Bealearicus anno 120 a.C.n. censor fuit.

## Bibliographia 
* Manuel Dejante Pinto de Magalhães Arnao Metello et João Carlos Metello de Nápoles, "Metellos de Portugal, Brasil e Roma", Torres Novas, 1998
* 

## Notae 

Metellus Balearicus, Quintus
Categoria:Senatores
Categoria:Praetores
Categoria:Censores
Tragicorum Graecorum Fragmenta

[thumb|[Augustus Nauck]]
***Tragicorum Graecorum Fragmenta*** est titulus duarum collectionum fragmentorum tragoediarum Graecarum. Collectio prima sub hoc titulo ab Augusto Nauck anno 1852 composita et 1889 magnopere recensa, altera in quinque volumina digesta a Brunone Snell, Stephano Radt et Ricardo Kannicht inter annos 1971 et 2004 edita est.

## Nexus externi 
* Editio Nauckiana apud Internet Archive

Categoria:Fragmenta collectanea
Categoria:Scripta 1852
Categoria:Scripta 1889
Categoria:Litterae Graecae antiquae
Categoria:Germaniae scripta
Categoria:Incepta 1971
Categoria:Scripta 2004
Banksy

**Banksy**, anno 1974 natus, est pseudonymum artificis graphiti et pictoris Britannici, cuius idenditas adhuc ignota est. Dicax ars viaria epigrammataque eius colligunt festivitates atras et graphitum modo agnoscibili cum laminis interrasilibus factum. Opera musiva, cum commentariis politicis socialibusque divitia, ubiquaque orbi terrarum videri possunt urbium in viis, muris et pontibus.

Banksy laborare Bristoli coepit; Tristanus Manco enim eum dixit esse "natus anno 1974 et adsumptus Bristoli in Anglia. Filio photocopiatrorum technici, exercitus ut lanius est sed sese implicavit in graphito cum Bristoli pigmentum in aerosolo favorabilius factum sit termino annorum 1980." Contemplatores formam eius notaverunt esse similis huic artificis Blek le Rat, qui laminis interrasilibus uti coepit anno 1981 Lutetiae, et sociorum gregis Crass qui graphiti cursum in Ferrivia Subterranea Londiniensis aluerunt termino annorum 1970 et principio annorum 1980.

Banksy photographemata operum eius non ipso vendit; homines autem auctionarii iam visi sunt artem viariam eius vendere adfectantes in loco creationis, ergo tractatum artis amovendae victori linquentes. Banksy primam pelliculam, *Exit Through the Gift Shop*, notata ut "prima pellicula calamitosa de arte viaria," divulgavit anno 2010 in Sundance Film Festival. Pellicula divulgata in Britanniarum Regno die 5 Martii est.

## Notae
Categoria:Artifices Angliae
Categoria:Graphitum
Categoria:Nati 1974
Categoria:Homines vivi
Morbus venereus

[thumb|*Neisseria gonorrhoeae,* [bacterium quod morbum venereum gonorrhoeam efficit]]
**Morbus venereus** est quaelibet contagio plerumque coitu transmissa, quae praecipue a moribus sexualibus hominis oritur. Cum olim hi morbi appellati sunt morbi coitu transmissi et morbi venerei, annis recentioribus nomen *contagio coitu transmissa* anteponitur quia latiorem significationis ambitum habet; quidam homo "contactus" sed sine signis morbi monstratis fortasse aliis contagionem dabit. Aliqui horum morborum usu medicamentorum iniectorum (Anglice: *drug injection*) per acus hypodermicas post usum ab homine infecto transmitti possunt, et adeo per partum vel suctum (Anglice: *breastfeeding,* mammam praebere). Contagiones sexu transmissae multos centum annorum notae sunt.

* Autoimmunitas
* *Indian Journal of Sexually Transmitted Diseases*
* Epidemia
* Microbicidum
* Morbus autoimmunus
* Praeservativum
* SCDI
* Transmissio (medicina)
* Zoophilia et salus

## Notae 

## Nexus externi 
* Border Stories: Sex workers and HIV/AIDS in Tijuana, Mexico (VIDEO) 
* SexInfo's Sexually Transmitted Infections Overview at University of California, Santa Barbara
* STD photo library at Dermnet
* Microbicides—Information from Our Bodies, Ourselves on the place of microbicides in the future of STI prevention.
* UNFPA: Breaking the Cycle of Sexually Transmitted Infections at UNFPA
* 
* Sexually Transmitted Infections from the National Institute of Allergy and Infectious Diseases
* "Sexual networks: implications for the transmission of sexually transmitted infections" at Massachusetts Institute of Technology
* STDs In Color: Sexually Transmitted Disease Facts and Photos
* 
* Google - public data: Sexually Transmitted Diseases in the U.S.

!
Categoria:Sexualitas humana
Köln-Altstadt-Nord

thumb|Ubi regio Köln-Altstadt-Nord in media urbe sita est
[thumb|left|Köln-Altstadt-Nord: [piscis mercatus et ecclesia Sancto Martino dicata]]

** Köln-Altstadt-Nord** (scilicet Latine *Coloniae Agrippinae vetus urbs septemtrionalis*) est Coloniae Agrippinae praesens regio urbana in circulo Media Urbe (*Innenstadt*) et una octaginta sex urbis regionum. Huic regioni circiter 18025 (anno 2010) incolarum sunt. 
## Nexus externi 
*Köln-Altstadt-Nord

Categoria:Regiones Coloniae Agrippinae
Energia hydroelectrica

[thumb|[Moles Gordon in Tasmania capacitatem prodendi usque ad 430 MW habet.]]
**Energia hydroelectrica** sive **hydroelectricitas** est energia electrica impetrata in versione energiae hydraulicae variae aquae moventis (inter quam flumina et aqua ex edito desiliens) cum mole. Energia cinetica aquae moventis in energiam mechanicam turbine demutatur, tum alternatore in energiam electricam.

Energia hydroelectrica est genus energiae renovabilis adhibitissima. Mole hydroelectrica structa, nullum detrimentum directim producitur, et carbonii dioxidi (CO2), gasii effecto solarii, minorem emissionem efficit quam fontes energiae fomite fossili facientes.

## Nexus externi 
* *Hydropower*
* "Hydroelectric Power" apud *Water Encyclopedia*

Categoria:Energia hydroelectrica
Homuncio Metepecensis

**Homuncio Metepecensis**, est monstrum quoddam quod praebet figuram homunculi sive humanoidis, quod die 11 Maii 2007 ab agricolis laborantibus in quodam latifundio inventum est captivum muscipulo, in urbe Metepec in Mexico. Agricolae, cum mures et nitedulas captas a muscipulis colligebant, subito territi viderunt in quodam muscipulo homunculum quasi humanum sed longitudinis triginta centrimetrorum qui magnis clangoribus tentabat e pedica aufugere, territi eum in aquam iecerunt, in qua suffocatus mortuus est. Scientifici eius structuram geneticam indagaverunt sed ea nullo modo cum animalibus cognitis in terra nostra congruere videtur.

## Fraus, necne?
Scientifici hominesque rationales non timent in hac re de fraude loqui. Fieri potest etiam, cum aspicimus aspectum mirum istius animalis, cuius est cauda, ut sit simpliciter simia coloris albi sive albinus et calvitie pellis notatus propter degenerationem.

## Nexus externi
Narratio rei cum imagine photographica homuncionis Metepecensis

Categoria:Animalia opinabilia
Categoria:Cryptidae
Categoria:Cryptozoologia

Categoria:Monstra
Categoria:Res mirae
Categoria:Scientia falsa
Categoria:2007
Categoria:Mexicum
Conradus Duden

thumb|200 px|Conradus Duden
**Conradus Duden** (natus in in Lackhausen iuxta Vesaliam die 3 Ianuarii 1829; mortuus in Sonneberg iuxta Aquas Mattiacas die 1 Augusti 1911) fuit philologus et lexicographus Germanicus.
## Vita
Alumnus Universitatis Bonnensis ubi philologiam classicam et litteras Theodiscae studuit. Anno 1869 rector gymnasii *Ruthenei* ad Schleiz creatus est, ubi elementa glossarii Theodisci elaborare coepit. Anno 1880 Lipsiae edidit *Dictionarium orthographicum completum linguae theodiscae* (i. e. *Vollständiges orthographisches Wörterbuch der deutschen Sprache*). Qui liber per legem tantam auctoritatem adeptus est, ut norma canonice scribendi fieret. Usque adhuc iterum atque iterum processui et mutationibus linguae adaptatus multis editionibus recentibus divulgatus est, ut simpliciter *Duden* nuncupetur (sicut medio aevo Donati ars grammatica breviter *Donatus* nominari solebat).

Conradus Duden Adelinam Iakob in matrimonium duxit, e qua septem liberos habuit, inter quos fuit Paulus ille chemicus clarus.

## Nexus externi 
* 
* De Conrado Duden apud Deutsches historisches Museum LeMO
* Biographia 

Categoria:Philologi Germaniae
Categoria:Alumni Universitatis Bonnensis
Categoria:Nati 1829
Categoria:Mortui 1911
Lipidum

[thumb|400px|Conformationes nonnullorum lipidorum communium. Summa: [acidum oleicum et cholesterol. Media conformatio est triglyceridum a catenis oleoti, stearati, et palmitati compositum ad spinam glycerolis compositum. In ima tabula est phosphatidylcholinum, commune phospholipidum.]]

**Lipidum** est quodlibet nonnullarum molecularum qua in natura fiunt et adipes (vel seba), olea, ceras, steroles, vitamina adipi solubilia (sicut vitamina A, D, E, K), monoglycerida, diglycerida, phospholipida, et alias res comprehendunt. Praecipua lipidorum officia sunt conservatio energiae et esse pro structuris membranorum cellularium et molecula significationis lipidorum.

Lipida late definiuntur ut parvae moleculae hydrophobicae vel amphiphilicae; amphiphilica aliquorum lipidorum natura eis sinit formare structuras sicut vesiculae, liposomata, vel membrana in circumiectu aquali. Lipida biologica omnino vel partim oriuntur ex duobus distinctis subunitatum biochemicarum generibus: gregibus ketoacyli et isopreni. Lipida sic possunt dividi in octo categorias: acida adipata, glycerolipida, glycerophospholipida, sphingolipidas, saccharolipida, et polyketida (ex condensatione subunitatum gregibus ketoacyli deducta), et lipida sterol et lipida prenol (ex condensatione subunitatum gregibus isopreni deducta).

## Categoriae lipidorum 
Lipida in octo categorias dividi sunt: 
# Acida adipata 
# Glycerolipida  
# Glycerophospholipida
# Sphingolipidas
# Saccharolipida
# Polyketida  
# Lipida sterol deducta  
# Lipida prenol deducta  

* Avicularinum
* Chylomicronum
* Essentiale acidum adiposum (Anglice: *essential fatty acid*)
* Lipidomica (Anglice: *lipidomics*)
* Lipolysis
* Interacito inter proteina et lipida
* Lipoproteinum
* Microdominium lipidorum (Anglice: *lipid microdomain*)
* Significatio lipidorum (Anglice: *lipid signaling*)

## Notae 
## Bibliographia 
* Bhagavan, N. V. 2002. *Medical Biochemistry.* San Diego: Harcourt/Academic Press. ISBN 0-12-095440-0.
* Devlin, T. M. 1997. *Textbook of Biochemistry: With Clinical Correlations.* Ed quarta. Chichester: John Wiley & Sons. ISBN 0-471-17053-4. 
* Stryer, L., J. M. Berg, et J. L. Tymoczko. 2007. *Biochemistry.* Ed. sexta. San Francisco: W.H. Freeman. ISBN 0-7167-8724-5.
* Van Holde, K. E., et C. K. Mathews. 1996. *Biochemistry.* Ed. secunda. Menlo Park Californiae: Benjamin/Cummings Pub. Co. ISBN 0-8053-3931-0.

## Nexus externi 
**Introductory**
* Index situum interretialium ad lipida pertinentium 
* Nature Lipidomics Gateway
* Bibliotheca Lipidorum
* Cyberlipid.org
* Molecular Computer Simulations 
* Lipids, Membranes and Vesicle Trafficking

**Nomina**
* IUPAC lipidorum vocabularium
* IUPAC lipidorum definitio

**Databases**
* Tabulae lipidorum
* LipidBank
* LIPIDAT

**Generalis**
* ApolloLipids
* National Lipid Association

*
Fissio nuclearis

[150px|thumb|left|Inducta fissionis reactio. [Neutron tardum|Neutron tarde movens a nucleo atomi uranii-235 absorbetur, qui vicissim diffinditur in leviora elementa rapide moventia (productus fissionis) et tria neutrona libera liberat.]]
[thumb|200px|Imago inductae fissionis reactionis ubi [neutron tarde movens absorbetur a nucleo atomi uranii-235, qui vicissim diffinditur in duo elementa rapide moventia (productus fissionis) et neutrona addita. Plurima energia liberata formam habet velocitatum cineticarum productuum fissionis et neutronum. Etiam in imagine ostenditur captura neutronis ab uranio-238 ut fiat uranium-239.]]

**Fissio nuclearis** in physica nucleari et chemia nucleari est reactio nuclearis quo nucleus atomi diffinditur in partes minores (leviores nucleos), saepe libera neutrona et photona (forma radiorum gamma) generantes. Fissio elementorum gravium est reactio exothermica, quae magnam energiam liberare potest, formá radiationis electromagneticae et energiae cineticae fragmentorum (materiem ubi fissio fit calefaciens). Ut fissio energiam gignat, summa energiae conligantis elementorum generatorum necesse est humilior quam summa elementi ab initio. Fissio est genus transmutationis nuclearis quia fragmenta generata non sunt eadem elementa ut primus atomus.

*Adversitas massa exsuperata
*Arma nuclearia
*Energia nuclearis
*Ergasterium atomicum
*Fissio spontanea
*Fusio nuclearis
*Fridericus Straßmann
*Otto Hahn
*Reactorium nucleare
*Vis debilis

## Notae
[thumbnail|175px|[Nubes fungi bombae atomicae super Nagasaki Iaponiae demissae anno 1945 circa 18 kilometra super bombae hypocentrum se erexit.]]

## Bibliographia
*Bonin, Bernard, Étienne Klein, et Jean-Marc Cavedon. 2001. *Moi, U235, atome radioactif.* Lutetiae: Flammarion.
*Bröcker, Bernhard. 1997. *Atlas de la physique atomique et nucléaire.* La pochotèque, Le Livre de Poche.
*Collectif. 2002. *La Physique et les Éléments.* Université de tous les savoirs. Odile Jacob.
*Fermi, Enrico. 1934. Possible production of element of atomic number higher than 92. *Nature* 133:898–899.
* U.S. Department of Energy. 1993 DOE Fundamentals Handbook: Nuclear Physics and Reactor Theory Volume 1. Mense Ianuario. Accessum 1 Februarii 2009.
* U.S. Department of Energy. 1993. DOE Fundamentals Handbook: Nuclear Physics and Reactor Theory Volume 2. Mense Ianuario. Accessum 1 Februarii 2009.

## Nexus externi
* Effectus Armorum Nuclearium, apud www.atomicarchive.com
* Bibliographia adnotata fissionis nuclearis, apud alsos.wlu.edu (Alsos Digital Library)
* Inventio Fissionis Nuclearis, apud www.aip.org 
* De fissione, apud www.atomicarchive.com
* De fissione, apud www.nuclearfiles.org
* Animatio Fissionis Nuclearis, apud www.atomicarchive.com

Categoria:Chemia
Categoria:Physica nuclearis
Categoria:Radioactivitas
Pomponius Ianuarianus

**Pomponius Ianuarianus** (quando natus mortuusve sit, nescimus) senator Romanus saeculi tertii exeuntis fuit.

## Cursus honorum 
Pomponius Ianuarianus anno 283 - 284 Praefectus Aegypti fuit, anno 288 ultimus privatus ad usque annum 363 cum imperatore consulatum gessit et deinde 288 - 289 praefectus urbi Romae erat.

## Notae 
Categoria:Nati saeculo 3
Categoria:Senatores
Categoria:Praefecti Aegypti
Categoria:Praefecti urbi Romae antiqui
Categoria:Mortui saeculo 3 aut 4
Bilistiche

**Bilistiche** (Graece ) fuit Olympionica et amasia vel concubina Ptolemaei II regis Aegypti. De origine eius non satis constat: apud Athenaeum enim legimus Bilistichen hetaeram Argivam fuisse e stirpe regum Atridarum ("secundum historicos Argivos"); apud Pausaniam autem incolam litoris Macedoniae.

## Fontes 
* Ptolemaeus Euergetes, *Memorabilia*  576e
* Athenaeus, *Deipnosophistae* 596e
* Clemens Alexandrinus, *Protrepticus* 4.48 Dindorf
*  5.8.11
* Plutarchus, *Moralia* 753c
* P.Oxy. 17.2082
* P.Cair.Zen. 2.59289

## Nexus externi 
* Bilistiche apud *Egyptian Royal Genealogy*

## Bibliographia 
* Mark Golden, *Greek Sport and Social Status* (2009. ISBN 0-292-71869-1) pp. 18-19 
* Elizabeth Kosmetatou "Bilistiche and the Quasi-Institutional Status of Ptolemaic Royal Mistress" in *Archiv für Papyrusforschung* vol. 50 (2004) pp 18–36 Pagina prima
* W. Peremans et al., *Prosopographia Ptolemaica VI: La cour, les relations internationales et les possessions extérieures, la vie culturelle* (Lovanii, 1968) no. 14717 
* Sarah B. Pomeroy, *Women in Hellenistic Egypt: from Alexander to Cleopatra* (1990) pp. 53-55 

Categoria:Nati saeculo 4 aut 3 a.C.n.
Categoria:Mortui saeculo 3 aut 2 a.C.n.
Categoria:Amantes ducum civitatum
Categoria:Scorta
Categoria:Mulieres
Categoria:Incolae Aegypti Graecoromanae
Categoria:Olympionicae antiqui
Categoria:Athletae Aegypti
Categoria:Ptolemaeus II
Clino

**Clino** (Graece ) fuit pincerna et amasia Ptolemaei II regis Aegypti, qui statuas multas  in urbe Alexandria ad honorem eius erexit.

## Fontes 
* Polybius, *Historiae* 14.11.3  425e, 576f
* Ptolemaeus Agesarchi filius, *Historia Ptolemaei Philopatoris*  425e

## Nexus externi 
* Cleino apud *Egyptian Royal Genealogy*

## Bibliographia 
* W. Peremans et al., *Prosopographia Ptolemaica VI: La cour, les relations internationales et les possessions extérieures, la vie culturelle* (Lovanii, 1968) no. 14726

Categoria:Nati saeculo 4 aut 3 a.C.n.
Categoria:Mortui saeculo 3 aut 2 a.C.n.
Categoria:Amantes ducum civitatum
Categoria:Incolae Aegypti Graecoromanae
Categoria:Mulieres
Categoria:Ptolemaeus II
Categoria:Pincernae
Didyme

**Didyme** (Graece ) fuit amasia vel concubina Ptolemaei II regis Aegypti. Secundum narrationem Ptolemaei Euergetis (ab Athenaeo citatam) rex Ptolemaeus amavit  "Didymam, unam e mulieribus eius terrae, visu pulcherrimam". 

## Fontes 
* Ptolemaeus Euergetes, *Memorabilia*  576e

## Nexus externi 
* Didyme apud *Egyptian Royal Genealogy*

## Bibliographia 
* W. Peremans et al., *Prosopographia Ptolemaica VI: La cour, les relations internationales et les possessions extérieures, la vie culturelle* (Lovanii, 1968) no. 14719

Categoria:Nati saeculo 4 aut 3 a.C.n.
Categoria:Mortui saeculo 3 aut 2 a.C.n.
Categoria:Ptolemaeus II
Categoria:Amantes ducum civitatum
Categoria:Incolae Aegypti Graecoromanae
Categoria:Aegyptii antiqui
Categoria:Mulieres
Venti anniversarii

[thumb|400px|Venti viarii (sagittae [flavus|flavi) et venti occidentales (sagittae caerulei]]
thumb|Venti orbis terrarum
[thumb|150px|[Galeon Hispanica.]]

**Venti anniversarii,** sive **venti statarii,** sunt exemplar obtinens ventorum superficialium qui in tropicis ab oriente intra inferiorem atmosphaerae Telluris partem, in inferiore troposphaerii sectione prope aequatorem Telluris flant. Venti anniversarii plerumque a boreoriente in Hemisphaerio Septentrionali, et ab austroriente in Hemisphaerio Australi flant, se hieme et cum oscillatio Arctica in statu calido sit conroborantes. Utebantur praefecti navium ventis anniversariis nonnulla saecula ut oceanos transgredi possent, civitates Europaeae ut suum imperium in Americam expanderent, mercatoresque ut vias commercii trans oceanos Atlanticum et Pacificum constituerent.  

Venti anniversarii in meteorologia sunt fluxus gubernantes tempestatum tropicarum quae, super oceanos Atlanticum, Pacificum, Indicumque australem nascentes, terram in America Septentrionali, Asia Meridio-Orientali, Madagascaria, Africaque Orientali  attingunt. Venti anniversarii pulverem Africanum ad occidentem trans Oceanum Atlanticum in Mare Caribicum et partes Americae Septentrionalis meridio-orientalis ducunt.

## Historia
Lusitani momentum ventorum anniversariorum in navigatione in Oceano Atlantico saeculo quinto decimo vel ante agnoverunt. Europaei autem completam ignorabant circulationem ventorum, quae ventos ambos ex oriente et in latitudinibus altioribus ex occidente flantes comprehendit, donec Andrea de Urdaneta trans Pacificum anno 1565 navigaret. 

* Hippalus
* Venti occidentales
* Zona Confluentis Intertropici

## Notae

Categoria:Mercatura
Categoria:Clima
Categoria:Geographia
Categoria:Meteorologia